### *Výbor Národnej rady Slovenskej republiky*

***pre vzdelávanie, vedu, mládež a šport***

69. schôdza výboru

Číslo: CRD – 129/2023

**Výpis zo zápisnice**

z pokračujúcej **69.** schôdze Výboru Národnej rady Slovenskej republiky pre vzdelávanie, vedu, mládež a šport **konanej 2. mája 2023.**

**Výbor Národnej rady Slovenskej republiky pre vzdelávanie, vedu, mládež a šport**

**prerokoval** návrh skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov **(tlač 1391) - druhé čítanie.**

Návrh uznesenia predložil spravodajca Karol Kučera.

Po rozprave výbor na návrh spravodajcu hlasoval o návrhu uznesenia uvedeného v prílohe.

Z celkového počtu 12 poslancov Výboru Národnej rady Slovenskej republiky pre vzdelávanie, vedu, mládež a šport bolo prítomných 10 poslancov. Za návrh predneseného uznesenia hlasovali 2 poslanci, zdržali sa 8 poslanci.

Výbor Národnej rady Slovenskej republiky pre vzdelávanie, vedu, mládež a šport **neprijal platné uznesenie,** nakoľko návrh uznesenia **nezískal** **podporu potrebnej nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov.

Jozef **Habánik** Richard **Vašečka**

overovateľ výboru predseda výboru

### *Výbor Národnej rady Slovenskej republiky*

***pre vzdelávanie, vedu, mládež a šport***

69. schôdza výboru

Číslo: CRD - 129/2023

**Návrh**

**U z n e s e n i e**

**Výboru Národnej rady Slovenskej republiky**

**pre vzdelávanie, vedu, mládež a šport**

**z  2. mája 2023**

Výbor Národnej rady Slovenskej republiky pre vzdelávanie, vedu, mládež a šport **prerokoval** návrh skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov **(tlač 1391) - druhé čítanie** a

### súhlasí

s návrhom skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov **(tlač 1391) - druhé čítanie;**

### odporúča Národnej rade Slovenskej republiky

návrh skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov **(tlač 1391) schváliť** (s pozmeňujúcimi a doplňujúcimi návrhmi, ktoré sú uvedené v prílohe tohto uznesenia);

### ukladá predsedovi výboru

zapracovať stanovisko výboru do spoločnej správy výborov o výsledku prerokovania návrhu zákona vo výboroch.

Jozef **Habánik** Richard **Vašečka**

overovateľ výboru predseda výboru

**Príloha k návrhu uznesenia**

**Pozmeňujúce a doplňujúce návrhy**

k návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov **(tlač 1391) - druhé čítanie**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V čl. I § 1 písmeno e) znie:

„e) konanie o zápise turistickej trasy v turistickom registri, jej zmene alebo výmaze z turistického registra,“.

Ide o jazykové úpravy a zosúladenie formulácie s formuláciami v iných ustanoveniach návrhu zákona [napr. § 17 ods. 1 písm. e)].

1. V čl. I § 3 písm. h) a i) sa za slovo „trasa“ vkladá slovo „určená“.

Ide o zjednotenie terminológie napr. s § 3 písm. b), d) a f).

1. V čl. I § 6 ods. 1 písm. d) sa slová „v turistickom registri“ nahrádzajú slovami „z turistického registra“.

Ide o formulačnú úpravu.

1. V čl. I poznámka pod čiarou k odkazu 5 znie:

„5) Napríklad § 13 ods. 2 písm. i) zákona č. 543/2002 Z. z. v znení neskorších predpisov, zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov, § 31 ods. 6 zákona č. 326/2005 Z. z. v znení neskorších predpisov.“.

Ide o legislatívno-technické úpravy: zmena poradia, úpravy názvov zákonov, použitie skrátených citácií.

1. V čl. I § 8 ods. 4 sa za slovo „verejnej“ vkladá slovo „časti“.

Ide o legislatívno-technické doplnenie chýbajúceho slova.

1. V čl. I § 9 ods. 7 prvej vete sa na konci pripájajú slová „alebo údajov zapísaných v turistickom registri“ a v tretej vete sa slová „zapísaných údajov“ nahrádzajú slovami „údajov zapísaných“.

V prvej vete ide o doplnenie slov v súlade s textom v úvode danej vety. V tretej vete ide o zjednotenie formulácií v rámci návrhu zákona.

1. V čl. I § 9 ods. 11 sa slová „v turistickom registri“ nahrádzajú slovami „z turistického registra“.

Ide o formulačnú úpravu.

1. V čl. I § 11 ods. 1 sa odkaz 9 nahrádza odkazom 7. Poznámka pod čiarou k odkazu 9 sa vypúšťa. Nasledujúce odkazy a poznámky pod čiarou sa primerane preznačia.

Ide o legislatívno-technickú úpravu: zhodná citácia sa nachádza už v skoršej poznámke pod čiarou.

1. V čl. I § 13 ods. 2 sa slová „štátne alebo verejnoprávne fondy“ nahrádzajú slovami „štátne fondy alebo verejnoprávne fondy“.´

Ide o legislatívno-technické doplnenie chýbajúceho slova.

1. V čl. I § 13 ods. 3 sa slovo „vzájomne“ nahrádza slovom „navzájom“.

Ide o použitie vhodnejšieho a zaužívaného slova.

1. V čl. I § 18 písm. a) sa text „, prípadné“ nahrádza slovom „alebo“.

Ide o jazykovú úpravu textu.

1. V čl. I § 19 ods. 4 a § 20 ods. 2 (nesprávne označenom odseku za odsekom 3) sa slovo „prihliadne“ nahrádza slovom „prihliada“.

Ide o použitie legislatívne vhodnejšieho a zaužívaného slova v prítomnom čase.

1. V čl. I § 19 ods. 5 sa slovo „policajnej“ nahrádza slovom „Policajného“.

Ide o úpravu názvu daného ozbrojeného zboru.

1. V čl. I § 21 znie:

„§ 21

Vzťah k správnemu poriadku

Na konania podľa tohto zákona okrem úkonov podľa § 8 ods. 3 sa vzťahuje správny poriadok.14)“.

Ide o úpravu slovosledu a legislatívno-technickú úpravu vnútorného odkazu.

1. V čl. I § 22 ods. 3 sa slová „15. októbra“ nahrádzajú slovami „15. októbra 2024“.

Ide o doplnenie chýbajúceho roka.

1. V čl. I § 22 ods. 4 sa slová „regionálnemu úradu“ nahrádzajú slovami „regionálnemu úradu školskej správy“ a slová „nie sú“ sa nahrádzajú slovami „nie sú uvedené“.

Ide o doplnenie názvu predmetného úradu a doplnenie chýbajúceho slova „uvedené“.

1. V čl. I § 22 ods. 6 sa slová „31. marca“ nahrádzajú slovami „1. apríla“.

Ide o legislatívno-technickú úpravu dátumu v súvislosti s prechodnými ustanoveniami.

1. V čl. III bode 2 (§ 2b ods. 4) sa slová „vkladá nová tretia až piata veta, ktorá znie“ nahrádzajú slovami „vkladajú nová tretia veta až piata veta, ktoré znejú“.

Ide o legislatívno-technické úpravy úvodnej vety.

1. V čl. III bode 8 (§ 2d ods. 1) sa slová „vypúšťa slovo „chodníkov““ nahrádzajú slovami „vypúšťajú slová „chodníkov a““.

Ide o legislatívno-technické úpravy úvodnej vety.

1. V čl. III bodoch 13 a 14 [§ 2g a § 4 ods. 1 písm. i)] sa označenie odkazu 4c nahrádza označením 4b.

Ide o legislatívno-technickú úpravu: ďalším v poradí je odkaz 4b.

1. V čl. IV bode 3 [§ 14 ods. 3 písm. d)] sa vypúšťa slovo „zákona“ (2x) a slová „výchovno vzdelávacej“ sa nahrádzajú slovom „výchovno-vzdelávacej“.

Ide o legislatívno-technické úpravy: vypustenie nadbytočných slov a jazyková úprava.

1. V čl. IV bode 7 [§ 57a ods. 3 písm. b)] sa na konci písmena b) pripája čiarka a slovo „alebo“.

Ide o legislatívno-technické doplnenie chýbajúceho slova.

1. V čl. IV bode 7 § 57a ods. 7 písmeno c) znie:

„c) dodržiavať v horských oblastiach pokyny Horskej záchrannej služby.“.

Ide o legislatívno-technické úpravy: vypustenie nadbytočných slov a úprava slovosledu.

1. V čl. IV bode 7 § 57a ods. 8 sa vypúšťajú slová „životného prostredia“.

Ide o legislatívno-technickú úpravu: vypustenie nadbytočných slov.

1. V čl. V bode 1 (§ 26 ods. 5) sa slová „rybárstva,“ vkladajú“ nahrádzajú slovami „rybárstva“ vkladá čiarka a“.

Ide o legislatívno-technickú úpravu v súlade s platným znením novelizovaného ustanovenia.

1. V čl. V bode 2 (§ 26) sa slová „11 až 16“ nahrádzajú slovami „16 až 21“,  odseky 11 až 16 sa označujú ako odseky 16 až 21 a označenie odkazu 37ac sa nahrádza označením odkazu 37aaaa.

V súvislosti s touto úpravou sa upraví aj úvodná veta k poznámke pod čiarou a označenie poznámky pod čiarou.

Ide o legislatívno-technickú úpravu v nadväznosti na schválenú novelu vodného zákona (tlač 1257).

1. V čl. V bode 3 § 48 ods. 2 písmeno c) znie:

„c) oznámiť správcovi turistickej trasy vykonávanie udržiavacích prác alebo stavebných prác na vodnej turistickej trase, ktoré by mohli ovplyvniť splavnosť vodnej turistickej trasy, najneskôr 30 dní pred ich realizáciou,“.

Ide o úpravu slovosledu.

1. V čl. V bode 4 § 48 ods. 4 úvodná veta znie:

„V § 48 sa odsek 5 dopĺňa písmenom x), ktoré znie:“ a súčasne sa upraví aj označenie dopĺňaného písmena.

Ide o legislatívno-technické úpravy v nadväznosti na schválenú novelu vodného zákona (tlač 1257).

1. V čl. V bod 5 znie:

„5. V § 48 ods. 7 sa za slovom „krajiny“ spojka „a“ nahrádza čiarkou, za slová „estetického vzhľadu krajiny,“ sa vkladajú slová „a na tvorbu a zachovanie vodnej turistickej trasy“ a slová „odseku 4“ sa nahrádzajú slovami „odseku 5“.“.

Ide o legislatívno-technické úpravy v nadväznosti na schválenú novelu vodného zákona (tlač 1257).

1. V čl. V bode 7 úvodná veta znie:

„V § 53 sa odsek 1 dopĺňa písmenom j), ktoré znie:“.

Ide o legislatívno-technické úpravy úvodnej vety.

1. V čl. VI sa označenie odkazu 1aa nahrádza označením 1ab.

Ide o legislatívno-technickú úpravu: ďalším v poradí je odkaz 1ab.

1. V čl. VII bode 5 [§ 31 ods. 1 písm. d)] sa slovo „štvorkolkou“ nahrádza slovami „motorovou štvorkolkou“.

Ide o doplnenie chýbajúceho slova.

1. V čl. VII bode 7 (§ 67) sa označenie odkazu 45c nahrádza označením 97aa.

Ide o legislatívno-technickú úpravu označenia odkazu na poznámku pod čiarou.

1. V čl. IX sa označenie odkazu 4c nahrádza označením odkazu 4a.

Ide o legislatívno-technickú úpravu: ďalším v poradí je odkaz 4a.

1. V čl. XI (§ 43 ods. 4) sa slovo „textového“ nahrádza slovami „textového charakteru“.

Ide o doplnenie chýbajúceho slova.

1. Za čl. XI sa vkladá nový čl. XII, ktorý znie:

„Čl. XII

Zákon č. 200/2022 Z. z. o územnom plánovaní v znení zákona č. 69/2023 Z. z. sa mení a dopĺňa takto:

V § 41 prvom bode sa druhá spojka „a“ nahrádza čiarkou a na konci sa pripájajú slová „zákona č. .../2023 Z. z.“.“.

Nasledujúci článok sa primerane prečísluje.

Nový čl. XII nadobúda účinnosť 1. apríla 2024, čo sa premietne v článku o účinnosti pri spracúvaní čistopisu schváleného zákona.

Pozmeňujúci návrh legislatívno-technickej povahy dopĺňa ustanovenie § 41 zákona č. 200/2022 Z. z. o územnom plánovaní, ktorým sa zrušuje zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov s cieľom k 1. aprílu 2024 zabezpečiť dôsledné zrušenie všetkých noviel predmetného zákona. V rámci autorskej korektúry schváleného zákona v Zbierke zákonov sa doplní konkrétne číslo, pod ktorým bude zákon vyhlásený.